VSRS Sklep III DoR 25/2019-11
Datum: 2019-04-23T02:00:00.000+02:00
ecli: ECLI:SI:VSRS:2019:III.DOR.25.2019.11
opravilna_stevilka_ii_stopnje: VSK Sodba II Cpg 240/2018
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO - KORPORACIJSKO PRAVO - PRAVO DRUŽB
institut: dopuščena revizija - odškodninska odgovornost direktorja - skrbnost dobrega in vestnega gospodarstvenika - pravilo podjetniške presoje (business judgement rule)

## Jedro

Revizija se dopusti glede vprašanja ali sta sodišči nižjih stopenj pravilno uporabili materialno pravo, ko sta presodili, da v okoliščinah konkretnega primera toženi stranki ni uspelo dokazati, da je ravnala s skrbnostjo vestnega in poštenega gospodarstvenika (pravilo podjetniške presoje).

## Izrek

Revizija se dopusti glede vprašanja: Ali sta sodišči nižjih stopenj pravilno uporabili materialno pravo, ko sta presodili, da v okoliščinah konkretnega primera toženi stranki ni uspelo dokazati, da je ravnala s skrbnostjo vestnega in poštenega gospodarstvenika (pravilo podjetniške presoje)?

## Obrazložitev

1. Sodišče prve stopnje je ugodilo tožbenemu zahtevku tožeče stranke, da ji je tožena stranka dolžna plačati 326.598,13 EUR z zakonskimi zamudnimi obrestmi od 14. 11. 2011. Toženi stranki je naložilo, da tožeči stranki plača 15.699,42 EUR pravdnih stroškov.

2. Sodišče druge stopnje je pritožbo tožene stranke zavrnilo in potrdilo sodbo sodišča prve stopnje.

3. Zoper sodbo sodišča druge stopnje vlaga tožena stranka predlog za dopustitev revizije.

4. Vrhovno sodišče ugotavlja, da so izpolnjeni pogoji za dopustitev revizije iz prvega odstavka 367.a člena Zakona o pravdnem postopku (ZPP) glede vprašanja, opredeljenega v izreku sklepa. Revizijo je zato v tem obsegu dopustilo.

5. Sklep je bil sprejet soglasno (sedmi odstavek 324. člena ZPP).